b'\n_START_ARTICLE_\nGeirmund Heljarskinn\n_START_SECTION_\nOppveksten\n_START_PARAGRAPH_\nGeirmundur var s\xc3\xb8nn av kong Hj\xc3\xb8r Halfson og Ljuvina. Hj\xc3\xb8r drev blant annet drev handel med Sibirs nordkyst (Bjarmeland). Bergsveinn Birgisson argumenterte for at Bjarmeland i denne sammenhengen var kystlinja fra Kvitsj\xc3\xb8en til Novaja Semlja. Ljuvina kan ha v\xc3\xa6rt datter av en h\xc3\xb8vding i Bjarmeland, og ekteskapet kan ha v\xc3\xa6rt en allianse for \xc3\xa5 sikre kontrollen over handelen med hvalross - skinn, olje og tenner fra omr\xc3\xa5det._NEWLINE_Hj\xc3\xb8r og Ljuvina fikk tvillingene Geirmund og H\xc3\xa5mund omkring \xc3\xa5r 850. De var m\xc3\xb8rke i huden, og ble derfor kalt Heljarskinn. I t\xc3\xa5tten Geirmundar \xc3\xbe\xc3\xa1ttr heljarskinns. fortelles at da Geirmund og H\xc3\xa5mund blir f\xc3\xb8dt, er de s\xc3\xa5 stygge, storvokste og m\xc3\xb8rke i huden at moren, dronningen, ikke vil ha dem hos seg, men bytter dem bort mot trelles\xc3\xb8nnen Leif, som er f\xc3\xb8dt p\xc3\xa5 samme tid. Da guttene er tre \xc3\xa5r gamle avsl\xc3\xb8rer imidlertid skalden Brage den gamle at guttene er byttet om, og tar initiativ til \xc3\xa5 tilbakef\xc3\xb8re guttene til sin rette stand og posisjon._NEWLINE_Bergsveinn Birgisson argumenterte for at Geirmund var fra Avaldsnes. Hovedargumentet hans er at p\xc3\xa5 Skar\xc3\xb0sstr\xc3\xb6nd var det mange flere stedsnavn som samsvarte med stedsnavn p\xc3\xa5 Avaldsnes enn andre steder i Rogaland. Han og hans folk har da kalt opp steder etter kjente steder i hjemlandet. Han hadde ogs\xc3\xa5 med seg flere andre fra Haugaland og Karm\xc3\xb8y i omr\xc3\xa5det sitt p\xc3\xa5 Island.\n_START_SECTION_\nI Bjarmeland\n_START_PARAGRAPH_\nBergsveinn Birgisson argumenterte for at Geirmund en periode bodde i Bjarmeland, og han der l\xc3\xa6rte seg h\xc3\xa5ndverkene knyttet til utnyttelse av hvalross og bruk av arktiske resurser._NEWLINE_Videre kan han ha funnet seg en kone her - Ill\xc3\xbeurrka, som ble med Geirmund til Irland, og senere til Island. Bergsveinn Birgisson viste til at hun hadde stor etterslekt, og at det er funnet noen personer p\xc3\xa5 Island med mitokondrielt DNA av haplogruppe Z1a. Haplogruppe Z1a er oftest knyttet til mongolske og andre asiatisk folk.\n_START_SECTION_\nI Irland\n_START_PARAGRAPH_\nNoen kilder knytter ham til omr\xc3\xa5det omkring vikingkoloniene ved Dublin. Det kan v\xc3\xa6re at han var der i periodene omkring slaget i Hafrsfjord (ca. 872).\n_START_SECTION_\nLandn\xc3\xa5met p\xc3\xa5 Island\n_START_PARAGRAPH_\nFra Irland har s\xc3\xa5 Geirmundur reist til Island. Med ham dro \xc3\x9alfur skj\xc3\xa1lgi H\xc3\xb6gnason og Stein\xc3\xb3lfur l\xc3\xa1gi Hr\xc3\xb3lfsson. De seilte inn Brei\xc3\xb0afj\xc3\xb6r\xc3\xb0ur og la sine skip med Elli\xc3\xb0aey. Stedsvalget ble trolig gjort fordi det var stor tilgang til hvalross og andre maritime resurser i omr\xc3\xa5det._NEWLINE_Bergsveinn Birgisson argumenterte for at Geirmund drev en omfattende produksjon basert p\xc3\xa5 maritime resurser, i hovedsak basert p\xc3\xa5 hvalross, men ogs\xc3\xa5 selfangst, fiske og sanking av edderdun. Varene ble eksportert p\xc3\xa5 egne skip til Irland. Produksjonene var i stor grad basert p\xc3\xa5 bruker av treller. Produksjonen gjorde ham rik._NEWLINE_Geirmundur skal ogs\xc3\xa5 ha hatt et harem av trellekvinner, videre v\xc3\xa6re gift med Herrid._NEWLINE_Geirmund hadde d\xc3\xb8trene Yri, Geirrid og Arndis.'